એને વિચાર આવ્યો કે, હવે આટલા બધા પૈસા વાપરવા માટે એને કેટલું બધું જૂઠું બોલવું પડશે. એને કાયમ એ પૈસાને સંતાડીને રાખવા પડશે અને અત્યારે પણ પૈસાના કારણે તે ડરેલી તો હતી જ. એણે વિચાર્યું, "આ પૈસા મારા માટે નથી. વૃદ્ધ મહિલા પોતાના કુટુંબ માટે આ પૈસા બચાવતી હતી. કદાચ એમનું મૃત્યુ થયું હશે અને ટેબલના ખાનામાં પૈસા હશે તેની કોઈને જાણ નહી હોય. તેથી કુટુંબના લોકોએ સેકન્ડ હેન્ડ ફર્નીચર સ્ટોરમાં ટેબલ વેચી દીધું હશે.”